<classify> Mkwasa atamba kuifunga Malawi, apewa mkataba mnonoLowassa aitakia ushindi, adai utaongeza hamasa Tanzania NA MWALI IBRAHIM, DAR ES SALAAM KOCHA Mkuu wa timu ya Taifa ya Tanzania Taifa Stars, Charles Mkwasa, amewahakikishia Watanzania mabadilikomakubwa wakati timu hiyo itakapomenyana na Malawi leo kwenye Uwanja wa Taifa, Dar es Salaam. Stars itakuwa mwenyeji wa Malawi katika mchezo wa hatua ya awali ya mtoano wa mashindano ya kuwania kufuzuFainali za Kombe la Dunia 2018 nchini Urusi. Stars chini ya Mkwasa haijaambulia ushindi kwenye mechi tatu zilizopita alizoanza kuinoa timu hiyo, akianza kwakutoa sare dhidi ya Uganda 1-1, akafungwa na Libya 2-1 kwenye mechi ya kirafiki kabla ya kutoa suluhu na Nigeria. Mkwasa ataingia kwenye mchezo huo akiwa na morali kubwa baada ya Shirikisho la Soka Tanzania TFF, kumpamkataba wa kudumu wa mwaka mmoja na nusu kuinoa timu hiyo unaoanzia Oktoba Mosi, mwaka huu hadi Machi 31, 2017. Mkataba huo unamwezesha Mkwasa kupata huduma zote na marupurupu aliyokuwa akipewa mtangulizi wake Mholanzi, Mart Nooij, aliyetimuliwa kutokana na matokeo mabaya, ikiwemo nyumba, gari na mshahara wa Shmilioni 25 kwa mwezi, sawa na Dola za Kimarekani 12,500. Mkwasa, aliyefurahishwa na makubaliano yaliyofikiwa na TFF, ataweza kuvuna kiasi cha Sh mil 450 kwa kipindi cha miezi 18 ya mkataba huo, huku akiahidi kufanya jitihada kuongeza kiwango cha Stars. Akizungumza Dar es Salaam jana, Mkwasa alisema mchezo huo utakuwa mgumu, lakini wamejiandaa kupambana ilikuibuka na ushindi nyumbani, huku akisisitiza dakika 90 zinatosha kuleta mabadiliko ya soka nchini. Dakika 90 zitaweza kuleta mabadiliko na kutupatia ushindi ambao ni muhimu kwetu, kwani ninawafahamu vizuri Malawi kwa kuwa soka lao halina tofauti na kwetu, alisema. Stars itaingia dimbani ikichagizwa na moto wa washambuliaji wake wa kulipwa, Mbwana Samatta na Thomas Ulimwengu, waliofanya vizuri kwa siku za hivi karibuni wakiwa na TP Mazembe, iliyotinga fainali ya Ligiya MMabingwa Afrika, pamoja na Mrisho Ngassa aliyeanza kungara akiwa Free States Stars ya Afrika Kusini.  <topic>: MICHEZO 